FS academic receives prestigious award
'n Akademikus van die Universiteit van die Vrystaat (UV), dr. Adri Beylefeld, is die trotse ontvanger van die 2009 Hoëronderwys Leer en Onderrig-toekenning . Sy is een van vier kandidate uit 48 dwarsoor Suid-Afrika wat vir die toekenning gekies is. Sy sal haar toekenning, wat 'n prysgeld van R15000 beloop, by die jaarlikse kongres van die Hoëronderwys Leer en Onderrigvereniging van Suider-Afrika (HELTASA) ontvang, wat vanaf 25-27 November 2009 by die Universiteit van Johannesburg gehou word. Die prysgeld sal in 'n navorsingsrekening van die UV inbetaal word. Dr. Beylefeld is 'n senior lektor in die Fakulteit Opvoedkunde.